《吊何梅陂》
明代·梁继灏

壮岁曾游京国边，春风拂袖早归田。观梅兴拟林和靖，饮酒怀同李谪仙。

仁孝未酬萱草德，梦魂先别鹤鸰原。不堪回首龙池岸，古木寒烟化杜鹃。

作者简介：梁继灏，字行素，号澹斋，又号素履生、纯子。开平人。黎贞门人。教授罗山下。传说丘浚曾荐于朝，以布衣授翰林院学士，旋乞休。事见民国《开平县志》卷三二。